Siddiq al-Faznayoniy. Siddiq al-Faznayoniy (arabcha: صديق الغزنيانى — Siddiq ibn Abu Bakr ibn al-Husayn al-Gʻaznayoniy al-Kassiy) — Roviy. Siddiq al-Faznayoniy boshlangʻich taʼlimni Gʻaznayon qishlgʻidagi va Kiss shahridagi olimlardan olgan. Keyinchalik Samarqandga kelib, u yerda muqum yashab qolgan. U "imomul-faqih" unvoniga sazovar boʻlgan. Ustozlari. Siddiq al-Faznayoniy hadis ilmining sir-asrolarini Abulfath al-Muborak ibn Ismoil ibn Muhammadal-Bahiliydan oʻrganib, undan hadislar rivoyat qilgan. Shogirdlari. Siddiq al-Faznayoniydan Abu Hafs Umar ibn Muhammad ibn Ahmad an-Nasafiy taʼlim olgan va hadislar rivoyat qilgan. Vafoti. Siddiq al-Faznayoniy 568/1173-yili shaʼbon oyida vafot etgach, Samarqand shaharidagi "Qantaratu Gʻonfar" qabristoniga dafn etilgan. Adabiyotlar. •Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007. 267.